Rozhodnutie Komisie
z 9. septembra 1999,
ktorým sa menia a dopĺňajú rozhodnutia 79/491/EHS a 80/765/EHS ustanovujúce kód a štandardné pravidlá pre prepis údajov, týkajúce sa základných a priebežných štatistických zisťovaní o plochách vinohradov do strojovo čitateľnej podoby
(oznámené pod číslom dokumentu C(1999) 2703)
(1999/661/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 357/79 z 5. februára 1979 o štatistických zisťovaniach plôch vinohradov [1], naposledy zmenené a doplnené nariadením Rady (ES) č. 2329/98 [2], najmä jeho článkov 4 (2) a (4), článkov 5 (5) a (6) a článku 6 (4),
(1) keďže nariadenie Rady (EHS) č. 357/79 stanovuje, že členské štáty predložia Komisii výsledky základných a priebežných zisťovaní plôch vinohradov podľa zemepisných jednotiek vo forme zoznamu tabuliek;
(2) keďže nariadenie Rady (EHS) č. 357/79 stanovuje, že tie členské štáty, ktoré spracujú výsledky zisťovaní plôch vinohradov elektronicky, predložia výsledky Komisii v strojovo čitateľnej forme;
(3) keďže Komisia v rozhodnutí 79/491/EHS [3] súvisiacom so základnými zisťovaniami a v rozhodnutí 80/765/EHS [4] súvisiacom s priebežnými zisťovaniami stanovila a okódovala zemepisné jednotky, podľa ktorých sa majú rozčleniť výsledky zisťovaní plôch vinohradov;
(4) keďže v dôsledku určitých zmien v zemepisných jednotkách v členských štátoch sa ukázalo potrebné nahradiť prílohu II k rozhodnutiu 79/491/EHS a prílohu II k rozhodnutiu 80/765/EHS pre zasielanie výsledkov základných a priebežných zisťovaní plôch vinohradov členskými štátmi;
(5) keďže opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku,
PRIJALA TOTO ROZHODNUTIE:
Článok 1
Následkom zmien v zemepisných jednotkách členských štátov sa príloha II k rozhodnutiu 79/491/EHS a príloha II k rozhodnutiu 80/765/EHS nahrádzajú prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 9. septembra 1999